
privind aprobarea realizării unui Parc Tehnologic şi de Inovare pe terenul în suprafaţă totală de 92,98 ha., alcătuit din mai multe parcele înscrise în următoarele C.F.-uri cu numerele: 135381, 200081, 200084, 200086
Conform Strategiei de la Lisabona, motorul creşterii economice durabile îl constituie cunoştinţele şi inovarea: „Cunoştinţele acumulate prin investiţii în cercetare-dezvoltare, inovare şi educaţie reprezintă factorul esenţial pentru o creştere pe termen lung. Politicile care au la bază investiţii în cunoaştere şi întărirea capacităţii de inovare a economiei UE stau la baza Strategiei Lisabona pentru creştere şi locuri de muncă. Prin urmare, programele naţionale şi regionale trebuie să se concentreze tot mai mult pe investiţii în acest sector, în concordanţă cu obiectivele Strategiei Lisabona.”
Sectorul Tehnologiei Informaţiei şi Comunicaţiilor este unul din sectoarele economice cele mai dinamice din Regiunea Vest, înregistrând o creştere constantă şi substanţială în ultimii zece ani. Tradiţia industrială, calitatea educaţiei şi cercetării de specialitate din universităţile din regiune (şi în primul rând de la Universitatea „Politehnica" din Timişoara, locul unde a fost conceput primul computer din România) precum şi proximitatea faţă de pieţele mari din Europa Centrală au constituit elemente importante pentru dezvoltarea acestui sector. Avantajele acestuia sunt, prin urmare, calificarea superioară a resurselor umane şi potenţialul de cercetare prin numărul mare de absolvenţi (în cazul Universităţii Politehnica în jur de 15.000 de absolvenţi).
În momentul de faţă pe plan regional şi local, sectorul este bine reprezentat şi divers, firmele de profil fiind angajate într-o gamă largă de activităţi care merg de la distribuţia de componente până la dezvoltarea de aplicaţii software foarte specializate. În perioada 2004-2007 cifra de afaceri a sectorului a cunoscut o evoluţie crescătoare (de la 23,5 milioane euro la aproape 59 milioane euro), în domeniu existând 75 de firme deţinând propriul produs, pe care îl comercializează în proporţie de 82,4% pe piaţa internă. Deşi în fiecare judeţ din regiune există firme puternic active în acest sector, se poate observa un grad mare de concentrare a firmelor în zona Timişoara. Drept urmare, se impune cu necesitate crearea unui Parc Tehnologic şi de Inovare în Municipiul Timişoara, cu activităţi nepoluante, care să impulsioneze dezvoltarea în domeniul inovării. 
În Timişoara, sectorul serviciilor de cunoaştere intensivă (servicii care folosesc cunoştinţe profesionale înalte) este foarte bine dezvoltat.  Industria electronică şi electrotehnică este o ramură de succes în industria oraşului, mai ales datorită investiţiilor marilor întreprinderi cu activităţi în producţia „high-tech”, de software sau telecomunicaţii (Alcatel, Solectron, ABB Rometrics, Siemens, Luxten Lighting, ELBA-Philips etc.), ceea ce a determinat şi o dezvoltare a societăţilor autohtone, furnizori sau sub-contractori ai acestora. Această dezvoltare a determinat reducerea fenomenului de migraţie a forţei de muncă tinere şi specializate înspre Europa de Vest sau continentul american.

Alcatel, o companie regională cu sediul în Timişoara, este principala sursă de aprovizionare cu soluţii ready-to-use în domeniul telecomunicaţiilor din România, inclusiv o activitate de talie mondială legată de cercetare şi dezvoltare, concept şi instalare, mentenanţă şi consulting. Mai mult, Alcatel funcţionează ca centru competenţă pentru sistemul de telefonie mobilă din Balcani. 

În anul 2007, firme ca Alcatel şi Lucent şi-au unit forţele pentru a forma cea mai importantă companie care furnizează soluţii de comunicaţii la nivel mondial. În România, Alcatel-Lucent a creat o relaţie pe termen lung cu clienţii săi, furnizând soluţii la cheie pentru companii precum Orange, Romtelecom, Zapp, CFR, Transelectrica, dar şi pentru instituţii publice. 

Compania Solectron manufacturizează sub-contractat telefoane mobile pentru Nokia şi Panasonic, DNT- compania care se ocupă de internet pe plan naţional, Lasting-producător de software şi QCT Connect, 
ABB Rometrics- producător de instrumente de măsurat şi Kathrein- producător de antene, sunt exemple de reuşite în domeniul IT şi comunicare.
Plecând de la acest efect de concentrare spaţială a firmelor din sectorul TIC, de la existenţa altor condiţii favorizante pentru un eventual proces de clusterizare a sectorului, sunt promovate mai multe iniţiative care vizează consolidarea legăturilor dintre actorii activi în acest sistem şi coagularea în viitor a unui cluster regional de profil, un prim pas fiind constituirea unui pol de excelenţă TIC în Regiunea Vest. 

În acest context, dezvoltarea sectorului tehnologiei Informaţiei şi a Comunicaţiilor reprezintă nucleul central al Planului Integrat de Dezvoltare al „Polului de Creştere”, iar proiectele individuale cuprinse în planul de acţiune al acestuia, vor susţine acest obiectiv strategic de ansamblu.

Un prim pas în acest sens îl constituie iniţiativa realizării unui Parc Tehnologic şi de Inovare. Proiectul urmează a fi finanţat din fonduri europene, prin Programul Operaţional Regional, Axa Prioritară 1- Sprijinirea dezvoltării durabile a oraşelor - Poli urbani de creştere – Domeniul major de intervenţie 1.1. – Planuri integrate de dezvoltare urbană, Sub-domeniul: Poli de creştere, în cadrul operaţiunii eligibile - Dezvoltarea durabilă a mediului de afaceri.
 Pentru concretizarea acestei iniţiative, este necesară alocarea terenului în suprafaţă totală de 92,98 ha., aflat în administrarea Consiliului Local al Municipiului Timişoara alcătuit din mai multe parcele cu următoarele suprafeţe, înscrise în următoarele C.F.-uri: C.F. nr. 135381, nr. top A 604 – 10,29 ha.; nr. top Ps 612 – 8,47 ha.; nr. top Ps 614 – 17,60 ha.; nr. top Ps 677 – 11,53 ha.; nr. top Ps 698 – 9,59 ha.; nr. top Ps 673 – 0,25 ha.; nr. top Ps 675 – 10,74 ha.; nr. top Ps 681 – 7,91 ha.;  C.F. nr. 200081 nr. top Ps 610/2 – 7,5143 ha.; C.F. nr. 200084 nr. top Ps 608/2 – 0,9837 ha.; şi C.F. nr. 200086 nr. top Ps 607/2 – 8,1020 ha., poziţionat în vecinătatea Spitalului Regional, pentru realizarea unui Parc Tehnologic şi de  Inovare.
                                                                       Propunem 

comisiilor din cadrul Consiliului Local al Municipiului Timişoara

- aprobarea realizării unui Parc Tehnologic şi de Inovare în Municipiul Timişoara, pe terenul în suprafaţă totală de 92,98 ha., alcătuit din mai multe parcele cu următoarele suprafeţe, înscrise în următoarele C.F.-uri: C.F. nr. 135381, nr. top A 604 – 10,29 ha.; nr. top Ps 612 – 8,47 ha.; nr. top Ps 614 – 17,60 ha.; nr. top Ps 677 – 11,53 ha.; nr. top Ps 698 – 9,59 ha.; nr. top Ps 673 – 0,25 ha.; nr. top Ps 675 – 10,74 ha.; nr. top Ps 681 – 7,91 ha.; C.F. nr. 200081 nr. top Ps 610/2 – 7,5143 ha.; C.F. nr. 200084 nr. top Ps 608/2 – 0,9837 ha.; şi C.F. nr. 200086 nr. top Ps 607/2 – 8,1020 ha.

